cyanic-selkie/wikianc huggingface dataset:
Entombed
Entombed var et svensk band som er anerkjent som stilskapende innen skandinavisk death metal og ble valgt inn i Swedish Music Hall of Fame i 2014. Bandet het Nihilist da de ble dannet i 1987, men Entombed innen sine første utgivelser av death metal på Earache Records: Left Hand Path (1990) og Clandestine (1991). Fra deres tredje plate, Wolverine Blues (Earache 1993) er genrene mer blandet. De var fortsatt i forkant av utviklingen, og blant de første som fikk musikken sin karakterisert som death 'n' roll på grunn av blandingen av elementer fra death metal og mer tradisjonell rock'n'roll, særlig hardrock fra 1970-tallet. Nicke Andersson, som var vokalist og gitarist i The Hellacopters, spilte trommer og andre instrumenter i Entombed frem til 1997.
Provinsen Bautista Saavedra
Provinsen Bautista Saavedra er en provins i departementet La Paz i Bolivia. Hovedstaden er Charazani.
Phùng Quang Thanh
Phùng Quang Thanh (født 2. februar 1949) er Vietnams forsvarsminister og rangert som den nest høyeste lederen i det vietnamesiske kommunistparti. Han er general i Vietnams folkehær og medlem av politbyrået i det kommunistiske partiet i Vietnam.
Han ble innrullerert i det militære i 1969 og kjempet i flere slag under Vietnamkrigen. Som 22 åring mottok han i 1971 æresbevisningen Helt av Folkets Bevæpnede Styrker.
Thanh ble utnevnt til minister i juni 2006 da han etterfulgte general Phạm Văn Trà.
Filippa Idéhn
Filippa Idéhn (født 15. august 1990 i Jönköping) er en svensk håndballmålvakt, som spiller for den danske klubben Ikast Håndbold og det svenske kvinnelandslaget.
Hun er en av få håndballmålvakter som bruker kortbukser.
Provinsen Larecaja
Larecaja er en provins i departementet La Paz i Bolivia. Hovedstaden er Sorata.
Roman Czerniawski
Roman Garby-Czerniawski (født 6. februar 1910 i Towste i Polen, død 26. april 1985 i London) var en kaptein i Polens luftforsvar, og dobbeltagent under andre verdenskrig, med kodenavn Brutus.
Liv
Czerniawski ble uteksaminert i slutten av 1930-årene fra Wyższa Szkoła Wojenna (WSWoj), et militært akademi i Warszawa. Som en tidligere offiser i det polske luftforsvaret, meldte han seg frivillig til å lage et alliert spionasjenettverk i Frankrike i 1940. Han organiserte, sammen med Mathilde Carré, rekruttering av agenter. Dette nettverket fikk kodenavnet Interallie.
Czerniawski ble sendt til Storbritannia for å bli intervjuet av polsk etterretningstjeneste, og han møtte deretter general Sikorski, og ble presentert for Virtuti Militari. Han var tilbake i Frankrike etter å bli sluppet ut i fallskjerm i november 1941.
Den 17. november 1941 arresterte en gruppe i Abwehr under ledelse av Hugo Bleicher, Czerniawski og deretter Carré. Nettverket var blitt avdekket på grunn av en sikkerhetssvikt. En rekke medlemmer av Interallie ble avslørt etter at Carré valgte å samarbeide med tyskerne. Czerniawski og andre ble fengslet.
Etter å ha blitt tilbudt sikkerhet av tyskerne, ble Czerniawski sendt til England som agent. Her kontaktet han britiske myndigheter. Han ble informert av britiske (MI6) og polske myndigheter om den manglende sikkerhet i organisasjonen i Frankrike. Deretter ble han ansatt som dobbeltagent av MI5 med kodenavn "Brutus". Hans sterke anti-russiske holdning førte til tvil om hans lojalitet. Polske myndigheter arresterte og fengslet ham for forræderi. MI5 produserte da en dekkhistorie om at han hadde vært fengslet av "antibolsjevikiske" polakker.
En polsk krigsrett fant ham skyldig i grov ulydighet, men for å holde saken skjult dømte den ham til kun to måneders fengsel. MI5 tvilte på hans pålitelighet og var bekymret for at tyskerne ville fatte mistanke som følge av hans raske løslatelse. Han fikk ikke lenger tillatelse til å operere radio alene, og han ble bare brukt for distribusjon av mindre viktig informasjon. Tyskerne fikk tillit til ham og i desember 1943 bestemte britene seg for å bruke Brutus til distribusjon av viktig informasjon.
Han spilte en viktig rolle før den allierte invasjon i Normandie i 1944. Brutus ga falsk informasjon til tyskerne, som en del av Fortitude South, en plan som skulle overbevise Tyskland at de allierte ville invadere i Pas de Calais.Etter krigen bodde han i Storbritannia og skrev The Big Network publisert i 1961.
Eksterne lenker
]
Marit Bolling
Marit Bolling (født 28. desember 1933 i Harstad) er en norsk skuespiller.
Hun debuterte i 1956 i hovedrollen i Anne Franks dagbok på Folketeatret. Bolling var ansatt der til 1959, Oslo Nye Teater 1959-1960, Det norske teatret 1960-1964, deretter frilanser i mange år, på Riksteatret fra 1975.
Hun har med innsikt og temperament spilt Nina i Anton Tsjekhovs Måken, Anna i Tarjei Vesaas' Bleikeplassen, Thea Elvsted i Henrik Ibsens Hedda Gabler og Hjørdis i ''Hærmennene på Helgeland.
Bolling stod bak Riksteatrets forestilling Ord over grind (1985), om samlivet mellom Halldis Moren Vesaas og Tarjei Vesaas.
Hun var gift med Jens Bolling.
Norwegian Air UK
Norwegian Air UK er et lavprisflyselskap fra Storbritannia. Det er et datterselskap av Norwegian Air Shuttle og opererer med samme merkevare som andre selskap i Norwegian-gruppa, det vil si Norwegian, Norwegian Air International, Norwegian Long Haul og Norwegian Air Argentina. Hovedkontoret ligger på London Gatwick lufthavn i Crawley utafor London. Norwegian Air UK flyr til destinasjoner i Europa, Nord-Amerika og Asia.
Historie
Selskapet blei registrert i desember 2014 som Westforce Aviation, men bytta navn til Norwegian Air UK i mars 2015. Norwegian Air UK fikk driftstillatelse (air operator's certificate, AOC) fra Civil Aviation Authority (CAA) i november 2015. Med britisk driftstillatelse kunne Norwegian Air UK benytte seg av luftfartsavtaler som ga tilgang til blant anna Asia, Sør-Amerika og Sør-Afrika. Selskapet ønska også å starte flyginger til USA, men blei i juni 2016 nekta dispensasjon av United States Department of Transportation. Tillatelse blei imidlertid gitt i juli 2017.
Flyflåte
I desember 2017 rådde Norwegian Air UK over en flåte på ni aktive flymaskiner. Selskapet hadde én Boeing 737-800 fra Boeing 737 Next Generation og åtte Boeing 787 «Dreamliner» i aktivitet.
Belgisk mesterskap i friidrett 1889
Belgisk mesterskap i friidrett 1889 ble arrangert på sykkelbanen Abdij Ter Kameren i Brussel. Dette var det første belgiske mesterskapet i friidrett som ble arrangert, og kun to øvelser stod på programmet.
Kåre Bluitgen
Kåre Bluitgen (født 10. mai 1959 i Birkerød ) er en dansk forfatter, lærer og journalist. Han debuterte i bokform med romanen Ernesto i 1987 og har senere skrevet en rekke romaner og fagbøker, skuespill, filmmanus, noveller og essays, samt debattbøker og biografier.
Bluitgen har mottatt flere priser, blant annet Kulturministeriets Børnebogspris i 2000 for Niels Klims forunderlige rejse 1-4, Statens Kunstfonds og Statens Kunstråds legater og Dansk PEN's P.A. Heiberg Pris. I 1991 fikk han Gyldendals boklegat for barnebokforfattere og Danmarks Skolebiblioteksforenings Forfatterpris og i 1994 Dansk Forfatterforenings 100-års jubileumslegat.
Han har gjendiktet Koranen til dansk, og dessuten en kommentert utgave. I 2020 utgav han en illustrert Koran-utgave med tittelen De skyggefulde haver med illustrasjoner av Bosch Fawstin.
Hilchen Sommerschild
Hilchen Sommerschild (også omtalt som Helene; født 1756, død 1831) er omtalt som den første norske lærerinne.
Hilchen, som var født Thode, blei i 1790 gift med kaptein Peter Henrich Sommerschild, som var kompanisjef i infanteriet ved Steinkjer. Han døde i 1798. Hilchen påtok seg da stillinga som «læremoder» ved Døtreskolen i Trondheim. Hun hadde sjøl ingen formell utdannelse, men kom fra et boklig hjem og hadde lært seg fransk.
Døtreskolen var fra 1801 en avdeling av Realskolen, som var etablert i 1783, da med elever av begge kjønn. Den utskilte skolen var den første jenteskolen i landet.
Sommerschild var ikke den første som hadde stilling som læremoder. Det spesielle var at hun, i tillegg til å undervise i praktiske fag som håndarbeid, også var lærer i boklige fag, i dette tilfellet språk. I tillegg hadde hun bolig på skolen og førte tilsyn med reinhold og med jentenes oppførsel. Hun skulle «iagttage deres Forhold naar de ere i Gaarden, og efterspore hvorledes de skikke sig naar de begive sig til og fra Skolen». Lønna var 120 riksdaler pluss et brenselstillegg på 30 riksdaler.
Lorentz N. Kvam
Lorentz Normann Kvam (født 9. juli 1891 i Kabelvåg, død 17. mai 1947 i Oslo) var en norsk høyesterettsadvokat og forfatter.
Han er antagelig mest kjent i dag for romanen Den forsvundne pølsemaker (1919), som han ga ut under psevdonymet Rocambole Pedersen, og som også var forelegget til den populære filmen med samme tittel. Kvam benyttet også flere andre psevdonymer, som Espen Ask, Svein Dyre og Karl Borge. Under psevdonymet Lille Manasse ga han ut flere samlinger drikkeviser sammen med Erik Aall Flood, som for sitt vedkommende brukte psevdonymet Smuttan i denne sammenhengen.
På 1930- og 1940-tallet utga Kvam flere såkalte politiromaner med den trauste politimannen J.J. Klæbo i hovedrollen.
Han ble født i Kabelvåg og fikk sin skolegang i Kabelvåg, Trondhjem og Ålesund. Han tok studentereksamen i 1909, juridisk embedseksamen i 1913 og advokaturen i 1920. Kvam var edsvoren fullmektig i Sandefjord, sakførerfullmektig i Svolvær, Ålesund og Kristiania, privatpraktiserende advokat i Kristiania fra 1918 og forfatter på heltid fra 1934. Kvam var politisk engasjert som styremedlem i Unge Frisinnede og medlem av Frisinnede Venstres styre i Uranienborg krets i 1920-årene.
Datteren Else Marie Kvam (2. juni 1918–26. juni 1980) var gift med politiembetsmannen og dommeren Lars L'Abée-Lund.
Sebastian Rudy
Han har tidligere spilt for.
Den 15. januar 2017 skrev han under en treårskontrakt til 30. juni 2020 med.
Landslaget
Den 13. mai 2014 debuterte han for det tyske landslaget i en treningskamp mot i Hamburg.
Han ble tatt ut i s tropp til FIFA Confederations Cup 2017 i Russland.
Han ble tatt ut i s tropp til VM i fotball 2018 i Russland.
École nationale supérieure des mines de Saint-Étienne
École nationale supérieure des mines de Saint-Étienne er et fransk universitet, en stor ingeniørskole, etablert i 1816, med base i Saint-Étienne. Blant målene satt av universitetet er å støtte utviklingen av studentene og bedriftene gjennom en rekke kurs og forskningsfelt, fra den grunnleggende opplæringen av generelle ingeniører ingénieurs civils des mines, til undervisningen i doktorgraden; fra materialvitenskap til mikroelektronikk som går gjennom prosessteknikk, mekanikk, miljø, sivilingeniør, finans, informasjonsteknologi og helseteknikk.
Skolen ble grunnlagt 2. august 1816, etter ordre fra Ludvig XVIII.
Svartbekken (Våler)
Svartbekken er en meget fin for fiskere. Den ligger i nordenden av Halsjøen i Våler kommune i Hedmark, og inneholder både abbor, gjedde og ørret. Ved utløpet finner man kun abbor og gjedde, kanskje lake om man er ute etter det. Når man beveger seg et lite stykke oppover i åa er det nesten bare abbor å finne, før når man kommer langt opp i åa, er det mer fossefall og der finner man ørreten. Åa ble tidligere brukt til tømmerfløting.
Snøbrett under Vinter-OL for ungdom 2020 – Halfpipe jenter
Halfpipe for jenter med snøbrett under Vinter-OL for ungdom 2020 ble avholdt i Leysin med kvalifisering og finale 20. januar 2020.
Mitsuki Ono fra Japan vant øvelsen foran landskvinnen Manon Kaji og Berenice Wicki fra Sveits.
Emil Ábrányi den eldre
Emil Ábrányi (født 1. januar 1851 i Pest (nå del av Budapest), død 20. mai 1920 i Szentendre) var en ungarsk lyriker og estetiker. Han er mest kjent for å ha oversatt en rekke tyske, franske og engelske diktere, men forfattet også rekke egne tekster. Han var sønn av Kornél Ábrányi og far til Emil Ábrányi den yngre
Anders Romarheim
Anders Grindlia Romarheim (1976–) er en norsk statsviter. Han er førsteamanuensis og leder for Senter for internasjonal sikkerhet ved Institutt for forsvarsstudier ved Forsvarets høgskole.
I perioden 2003–2006 var Romarheim ansatt ved Norsk utenrikspolitisk institutt med blant annet prosjektlederansvar for terrorismeforskning.
U.S. Forest Service
U.S. Forest Service (USFS) er en amerikansk føderal etat med ansvar for skogbruk og forvaltning av 154 nasjonale skoger og 20 nasjonale gressletter, som utgjør totalt 780,000 km² med landområder. USFS ble opprettet i 1905 og er underlagt Jordbruksdepartementet.
I 2015 gikk 52 prosent av etatens budsjett til å bekjempe skogbranner.
Kjempeørn
Kjempeørn (Hieraaetus moorei) er en utdødd rovfugl i haukefamilien. Den var endemisk til Sørøya på New Zealand, der den jaktet på moafugler (Dinornithiformes). Arten har også blitt kalt moaørn og haastsørn, og det er den største ørnen som noen gang har blitt beskrevet vitenskapelig.
Biologi
Kjempeørnen var enorm og hadde en kroppslengde på 90–140 cm. Hunnen kunne veie opp til 17,8 kg og hadde et vingespenn på cirka 300 cm, mens hannen kunne veie opp til 12,3 kg og hadde noe mer beskjedent vingespenn. Nebbet var cirka 130 mm langt, og de kraftige klørne var omkring 75 mm lange. Arten gikk tap da moaene forsvant, trolig i tidsrommet 1350–1450. Arten er med det den største ørnen som noen gang har blitt beskrevet.
Forskere antar at kjempeørnen kunne drepe et bytte på opp mot 200 kg. Den tronet øverst på næringskjeden i sitt habitat.
De nærmeste nålevende slektningene er bantuørn (H. wahlbergi), dvergørn (H. pennatus), pygméørn (H. weiskei), småørn (H. morphnoides), og flekkørn (H. ayresii).
Tarek Amer
Tarek Hassan Nour El Din Amer er en egyptisk økonom, som har vært sentralbanksjef for Egypts sentralbank (Al-Bank al-Markazī al-Masrī) siden november 2015.
Biografi
Amer ble visesentralbanksjef i desember 2007, og før dette hadde han jobbet 27 år i banknæringen, både i Midtøsten, Nord-Afrika og Asia. Han har hatt ledende stillinger i Citibank og Bank of America i Egypt, der han har jobbet med finans (corporate finance) og investeringer (investment banking business) i Midtøsten og Nord-Afrika. Han var styreformann i National Bank of Egypt fra 2008 til 2012, og har vært nestleder i styret i Arab International Bank. Han har også vært nestleder i styret i Egyptian Banking Institute.
Den 27. november 2015 ble han utpekt til Egypts sentralbanksjef, og han overtok da etter Hisham Ramez Abdel Hafez. Ved siden av stillingen som sentralbanksjef er han også direktør i National Bank of Egypt (UK) Limited.
Provinsen Eliodoro Camacho
Provinsen Eliodoro Camacho er en provins i departementet La Paz i Bolivia. Hovedstaden er Puerto Acosta.
Themistella
Themistella er en slekt av frittsvevende plankton i Lestrigonidae-familien som er en del av den høyere gruppen Hyperiidea, en type amfipoder. Slektens arter lever kun i saltvann. Gruppen ble beskrevet første gang av den svenske forskeren Carl Bovallius i 1887.
Provinsen Pedro Domingo Murillo
Provinsen Pedro Domingo Murillo er en provins i departementet La Paz i Bolivia. Hovedstaden er Palca, og provinsen inneholder også Bolivias administrative hovedstad, La Paz, og storbyen El Alto. Achocalla er en av de øvrige byene.
Saarland (1947–1956)
Saarland ble etter andre verdenskrig først okkupert av amerikanske tropper, men ble allerede høsten 1945 del av den franske okkupasjonssonen. I oktober 1946 ble området adskilt fra resten av sonen som et eget tollområde. En folkevalgt forsamling vedtok i 1947 egen forfatning for Saarland, og i perioden 1947–1956 eksisterte det som en autonom republikk.
Republikken var del av Frankrikes økonomiske system, og sto under kontroll- og instruksjonsmyndighet av den franske høykommissær. Borgerne var uten fullstendig presse- og ytringsfrihet. Partier og aviser som talte for en gjenforening med Tyskland, var forbudt.
Parisavtalene forutsatte at Saarland skulle styres av Den vesteuropeiske union. I en folkeavstemningen i 1955, ble denne styreformen forkastet med mer enn to tredjedels flertall. Resultatet ble tolket som et ønske om innlemmelse i Forbundrepublikken Tyskland, og i 1957 ble Saarland Tysklands tiende delstat.
Journey to the End of the Night
Journey to the End of the Night er et musikkalbum med Green Carnation, utgitt i 2000. Tittelen er likelydende med en engelsk oversettelse av Louis-Ferdinand Célines roman Voyage au bout de la nuit fra 1932.
Saarland (1947–1956)
Forfatningen fra 1947
I 1947 vedtok en folkevalgt forsamling en egen forfatning for Saarland, og dermed ble regimet til den franske militærregjering avsluttet. Forfatningen understreket blant annet Saarlands autonomi, tilknytningen til Frankrikes økonomi og den franske høykommissærs kontroll- og instruksrett over området. Saarland hadde egen landdag. Den franske franc ble innført som valuta. Saarland fikk et eget flagg, og borgerne fikk saarlandsk statsborgerskap, kalt «sarrois».
I juridiske diskusjoner har det vært uenighet om det var naturlig å karakterisere Saarland som et protektorat under Frankrike. Et slikt uttrykk inneholder forfatningen uansett ikke.
Økonomisk fremgang og politisk sensur
Den franske franc var så lenge republikken varte, en stabil valuta. Saarland opplevde økonomisk fremgang, på et tidspunkt som lå forut for Tysklands såkalte Wirtschaftswunder. Det ble blant annet grunnlagt et universitet, og bygget nytt nasjonalteater. Den saarlandske befolkning kunne takket være franske bevilgninger nyte godt av sosialbidrag som var langt bedre enn i Tyskland.
Bakgrunn
Situasjonen i Saarland ble en belastning for forholdet mellom Tyskland og Frankrike, som begge strevet for å finne frem til forsoning etter andre verdenskrig. Frankrike ville ikke gi slipp på dette rike industriområdet, og vurderte å annektere det. Den tyske regjeringen vegret seg mot en endelig beslutning.
I Parisavtalene fra 1955, ble det avtalt et eget saarstatutt, som endelig skulle avgjøres av en folkeavstemning. Forslaget kom opprinnelig fra Frankrikes utenriksminister Robert Schumann. Saarland skulle etter statuttet ligge under Den vesteuropeiske union.
Ideen om internasjonal administrasjon i området var ikke ny. Det noe mindre Saargebiet, som imidlertid lå innenfor grensene til det senere Saarland, ble etter Versaillestraktaten fra 1919, lagt under Folkeforbundet. Etter en folkeavstemning i 1935 ble den internasjonale status opphevet og Saarland tilbakeført til Tyskland. Under avstemningen gikk 90,7 % for en gjenforening med Tyskland, mens 8,8 % stemte for status quo. Mindretallet var den gangen sosialister og kommunister, men også medlemmer av Zentrum. Historikeren Henning Köhler antar at deres motivasjon for å stemme nei, ikke var motstand mot gjenforening med Tyskland, men gjenforening med det nasjonalsosialistiske regimet som da eksisterte.
Valgkamp og diskusjonen i utlandet
Tre måneder før folkeavstemningen 23. oktober 1955, ble de tyske partiene igjen tillatt, og sensuren opphevet.
Tysklands daværende kansler Konrad Adenauer som hadde underskrevet Parisavtalene, gikk inn for stadfestelse av statuttet. I Tyskland møtte han motstand både fra SPD og FDP, men i også egne rekker. Jakob Kaiser, i samme parti som Adenauer og minister for indretyske forhold, bevilget penger til den tyske opposisjonen i Saarland.
Saarlands statsminister Johannes Hoffmann ledet kampen for saarstatuttet. Konrad Adenauer ble i valgplakater beskyldt for brodermord med følgende tekster: «Kain, hvor er din broder Abel – Adenauer, hvor er Saar?» (Kain, wo ist dein Bruder Abel? – Adenauer, wo ist die Saar?). Organisasjonen Heimatbundes som var ledet av Heinrich Schneider, talte for gjenforening med Tyskland. Adenauer gjentok ofte opplysningen om at Schneider var tidligere medlem av NSDAP. Schneider ble medlem av partiet i 1931, men i 1937 ekskludert for sin støtte til forfulgte.
Den norske avisen Aftenposten mente at et nei ville medføre at de tyske aviser igjen ville bli forbudt. Ved å si nei til statuttet ville saarlenderne ifølge avisen samtidig si nei til de demokratiske rettighetene statuttet ga dem. Disse rettighetene omfattet ikke retten til å tale for retten til gjenforening med Tyskland. Den tyske avisen Frankfurter Allgemeine Zeitung i Frankfurt mente derimot at et nei ikke kunne runge høyt nok.
Valgresultat
Valgdeltakelsen under folkeavstemningen var 97,5 %, og statuttet ble forkastet av et flertall på 67,7 %. Avstemningen ble tolket som et ønske fra befolkningen om innlemming i Forbundsrepublikken Tyskland.
«Den lille gjenforeningen»
I en avtale inngått våren 1956 i Luxembourg, ble Tyskland og Frankrike enige om at Saarland fra 1. januar 1957 skulle være del av Tyskland. Sammenslåingen ble i samtiden kalt «kleine Wiedervereinigung» (lille gjenforening). Tyskland betalte kompensasjon for Saarland ved at landet finansierte kanaliseringen av Mosel. Dette skulle lette transportkostnadene og dermed gjøre tysk kull billigere i Frankrike.
Liriopes
Larvene er planktoniske. Voksne individer er ofte små - de har to store antenner og to små antenner. Denne slekten tilhører muligens underfamilien Caprellinae (Leach, 1814), selv om en slik gruppering er omstridt og lite sikker. Det er flere måter å fremstille fylogenien over denne gruppen, som kan defineres inn i enten en overfamilie eller familie.
Saarland (1947–1956)
«Den lille gjenforeningen»
Delstaten Saarland ble værende i fransk tollområde til 6. juli 1959, og Deutsche Mark avløste da den franske franc.
Vinteruniversiaden 2017
Vinteruniversiaden 2017 ble arrangert i Almaty i Kasakhstan 29. januar - 8. februar 2017.
Dante Amaral
Dante Guimarães Santos do Amaral kjent som Dante (født 30. september 1980 i Itumbiara) er en brasiliansk volleyballspiller som deltok i de olympiske leker 2000 i Sydney, 2004 i Athen, 2008 i Beijing og 2012 i London.
Vinteruniversiaden 2017
Russland ble soleklart beste nasjon med totalt 71 medaljer foran vertsnasjonen Kasakhstan med 36 medaljer og Sør-Korea med 21 medaljer.
Dante Amaral
Dante ble olympisk mester i volleyball i OL 2004 i Athen. Han var med på det brasilianske laget som vant volleyballturneringen. Brasil vant kvartfinalen med 3-0 over Polen, i semifinalen beseiret de USA med 3-0 og Brasil vant finalen over Italia med 3-1.
Liriopes
Slekten består (2013) av bare en anerkjent art.
Saarland (1947–1956)
Politisk betydning
Aftenposten kommenterte valgresultatet med at Europa-tanken hadde måttet vike for «saarlendernes nasjonalisme» og «tyskdom». Tim Greve har vist til at den senere etterkrigstidens økonomiske integrasjonsprosess i Europa, førte til at Saarlands tidligere problemer knyttet til tysk-fransk rivalisering, mistet sin aktualitet.
Sport
Den autonome staten Saarland var representert med egne landslag i internasjonal idrett. Således deltok for eksempel Saarlands herrelandslag i fotball, under ledelse av treneren Helmut Schön, i kvalifiseringen til VM i fotball 1954, i samme gruppe som Tyskland og Norge. Saarland var deltaker under sommer-OL 1952, men vant ingen medaljer.
Liriopes
Taksonomi
Gruppens systematikk er beskrevet på ny i 2003. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Dante Amaral
Dante vant en olympisk sølvmedalje i volleyball i OL 2008 i Beijing. De brasilianske herrelandslaget kom på andreplass i turneringen bak USA. De vant kvartfinalen med 3-0 over Kina, semifinalen med 3-1 over Italia, men tapte finalen med 1-3 til USA.
Fire år senere, i OL 2012 i London vant han en ny olympisk sølvmedalje i volleyball. Brasil vant kvartfinalen med 3-0 over Argentina, og i semifinalen vant de med 3-0 over Italia. Finalen mot Russland endte med tap for Brasil 2-3.
Provinsen Nor Yungas
Provinsen Nor Yungas er en provins i departementet La Paz i Bolivia. Hovedstaden er Coroico.
Tatjana Mihhailova
Tatjana Mihhailova-Saar, kjent som Tanja, (russisk: Татьяна Михайлова eller Таня - født 19. juni 1983 i Kaliningrad, Russland) er en estisk sangerinne og skuespiller. Mihhailova vant den litauiske musikkonkurransen Utrennaja zvezda i 1998, og hun deltok i den baltiske konkurransen Fizz Superstar 2002.
I 2001 dannet hun gruppen Nightlight Duo sammen med Ly Lumiste. Bandet ga ut albumene Jäljed liival og Miks ma ei suuda su maailma muuta, som vant prisen for årets beste album i «Aasta uustulnuk 2002». Nightlight Duo deltok to ganger i Eurolaul, før de ble oppløst i 2004. I 2005 var Mihhailova med på å danne bandet Jz Belle.
I 2014 vant Mihhailova Eesti Laul med melodien Amazing, og hun representerte Estland i Eurovision Song Contest i København.
Tatjana Mihhailova hadde en rolle i den estiske filmen Georg, og hun har hatt hovedrollene i musikalene Fame, Kiss of the Spider Woman og Cabaret.
Eurovision Song Contest
Deltakelser i den estiske nasjonale finalen (Eurolaul og Eesti Laul) og Eurovision Song Contest:
José Alejandro Barrondo
José Alejandro Barrondo Xuc (født 16. september 1996) er en guatemalansk friidrettsutøver som konkurrerer i kappgang.
I 2021 deltok for Guatemala i 20 km kappgang som ble arrangert i Sapporo under Sommer-OL 2020 og ble diskvalifisert.
VM i badminton 2007
VM i badminton 2007 (verdensmesterskapet i badminton) ble arrangert i Kuala Lumpur i Malaysia i 2007.
Hebridene (ouverture)
Hebridene (tysk: Die Hebriden) er en konsertouverture av Felix Mendelssohn, komponert i 1830, revidert i 1832, og utgitt neste år som hans Opus 26. Noen anser den som et tidlig tonedikt.
Den ble inspirert av en av Mendelssohns turer til De britiske øyer, nærmere bestemt en ekskursjon i 1829 til den skotske øya Staffa, med dens basalt hule ved sjøen, kjent som Fingal's Cave (tysk: Fingalshöhle). Det ble rapportert at komponisten umiddelbart skrev ned åpningstemaet for komposisjonen etter å ha sett øya. Først kalte han verket Zur einsamen Insel (Til den ensomme øya), men avgjorde deretter den nåværende tittelen. Imidlertid, i 1834, året etter den første publikasjonen, ga Breitkopf & Härtel en utgave med navnet Fingalshöhle, og denne tittelen ble sittende fast og forårsaket forvirring.
Som en konsertouverture går ikke Hebridene foran et teaterstykke eller en opera, men er i stedet en frittstående komposisjon i en form som er vanlig for den romantiske perioden. Verket ble viet til kong Frederik Vilhelm IV av Preussen, den gang kronprins av Preussen. Verket ble en del av det faste orkesterrepertoaret og har beholdt denne stillingen frem til i dag.
Bakgrunn
Arbeidet ble fullført den 16. desember 1830 og hadde opprinnelig tittelen Die einsame Insel. Imidlertid reviderte Mendelssohn senere partituret og omdøpte stykket Die Hebriden. Til tross for dette ble tittelen Fingal's Cave (Fingalshulen) også brukt: på orkesterdelene merket han musikken Die Hebriden, men i partituret merket Mendelssohn musikken Fingalshöhle. Denne revisjonen av overturen hadde sin premiere den 14. mai 1832 i London under en konsert dirigert av Thomas Attwood, som også inneholdt Mendelssohns ouverture Ein Sommernachtstraum (A Midsummer Night's Dream). Den endelige revisjonen ble fullført innen den 20. juni 1832. og hadde premiere den 10. januar 1833 i Berlin under komponistens egen taktstokk.
Verket var en suksess, spesielt i Storbritannia, og til og med Richard Wagner, som var tilbøyelig til antisemittiske tendenser, roste komponisten, som kom fra den jødiske Mendelssohn-familien, som en «førsteklasses landskapsmaler».
Musikk
Musikken, selv om den er merket som en ouverture, er ment å stå som et komplett verk. Selv om det er programmusikk, forteller den ikke en bestemt historie og handler ikke om noe; i stedet skildrer stykket en stemning og «setter en scene», noe som gjør det til et tidlig eksempel av musikalske tonedikt. Ouverturen består av to hovedmotiver; åpningsnotene til ouverturen angir temaet Mendelssohn skrev mens han besøkte hulen, og blir opprinnelig spilt av bratsj er, celloer og fagotter. Dette lyriske motivet, som antyder hulens kraft og fantastiske skjønnhet, er ment å vekke følelser av ensomhet og kontemplasjon. Det andre motivet illustrerer i mellomtiden sjøens bevegelser og «rullende bølger».
Stykket er skrevet for 2 tverrfløyter, 2 oboer, 2 klarinetter, 2 fagotter, 2 valthorn, 2 trompeter, pauker og strykere.
Fremførelser av ouverturen varer vanligvis mellom 10½ og 11 minutter. Autografmanuskriptet til verket befinner seg i Bodleian Library, Oxford.
Roar Hansen
Roar Magne Hansen (født 28. februar 1966 i Stidsvig) er en svensk fotballtrener som er hovedtrener for.
Hebridene (ouverture)
Musikk
Åpningsmotivet til Hebridene:
Roar Hansen
Karriere som trener
Hansen startet karrieren som trener etter selv å ha spilt fotball i lavere divisjoner i Sverige. Hansen fikk sitt gjennombrudd som trener i 2008, da han tok Ängelholms FF opp i Superettan, og har senere vært trener for Östers IF, Helsingborgs IF, og fra 2015-sesongen Åtvidabergs FF.
Hjelmungbekken
Vannkvaliteten er betydelig påvirket av tilsig fra landbruket, og er betegnet som sterkt eutrof.
Provinsen Caranavi
Provinsen Caranavi er en provins i departementet La Paz i Bolivia. Hovedstaden er Caranavi.
Stortingsvalget 2017 i Nordland
Stortingsvalget 2017 i Nordland ble avholdt mandag 11. september 2017. Nordland har ni stortingsrepresentanter for valgkretsen Nordland fylke for valgperioden 2017-2021, herav åtte distriktsmandater og ett utjevningsmandat. Det er det samme antallet som ved stortingsvalget i 2013.
Innvalgte i perioden 2017-2021
Arbeiderpartiet mistet to distriktsmandater til Senterpartiet i 2017. Fylkets utjevningsmandat gikk da fra Senterpartiet til Sosialistisk Venstreparti. Følgende representanter ble valgt:
Innvalgte i perioden 2013-2017
I perioden 2013-2017 har følgende stortingsrepresentanter vært innvalgt for Nordland:
Senterpartiet manglet 112 stemmer for å vinne Arbeiderpartiets fjerde distriktsmandat. Partiet vant isteden utjevningsmandatet for Nordland.
Stortingskandidater 2017
Lisbeth Berg-Hansen (1 periode), Anna-Kristin Ljunggren (3), Odd Henriksen (1), Kenneth Svendsen (5), Jan Arild Ellingsen (4) og Janne Sjelmo Nordås (2) ønsket ikke gjenvalg.
Fylkesvalgstyret i Nordland godkjente 17 valglister med følgende toppkandidater til Stortingsvalget i 2017 etter nominasjonsrundene i partiene:
Alliansen:
Arbeiderpartiet:
Demokratene i Norge:
Fremskrittspartiet:
Helsepartiet:
Høyre:
Fylkesvei 129
Fylkesvei 129 i Østfold går mellom Laslett og Bruberg i Indre Østfold kommune.
Stortingsvalget 2017 i Nordland
Stortingskandidater 2017
Kristelig Folkeparti:
Kystpartiet:
Fylkesvei 129
Før motortrafikkveien Momarken–Melleby ble åpnet 1. oktober 2014 var veien del av riksvei 22.
Stortingsvalget 2017 i Nordland
Stortingskandidater 2017
Liberalistene:
Miljøpartiet De Grønne:
Norges Kommunistiske Parti:
Partiet De Kristne:
Piratpartiet:
Rødt:
Senterpartiet:
Sosialistisk Venstreparti:
Venstre:
Meningsmålinger
Lokale meningsmålinger for Nordland med spørsmål om stortingsvalg.
Oppslutning:
Mandatfordeling:
Michael Reeves
Michael Reeves (født 17. oktober 1943, død 11. februar 1969) var en engelsk filmregissør og manuskriptforfatter Han er best kjent for filmen Witchfinder General fra 1968. Han døde i 1969, bare 25 år gammel av en overdose av barbiturater.
Stortingsvalget 2017 i Nordland
Meningsmålinger
Tabellen oppgir bare fordeling av de åtte distriksmandatene. Utjevningsmandatet tildeles i sammenheng med landsresultatet.
Michael Reeves
Tidlig karriere
Reeves ble født i Sutton i Surrey, og vokste opp i Suffolk, hvor landskapet gjorde inntrykk som vi finner igjen i hans film, Witchfinder General. Hans far døde da han var ung. Som barn begynte han å lage korte filmer, noen med hans beste venn som skuespiller, den senere filmskuespilleren Ian Ogilvy. På kostskolen Radley College brøt han skolens regler for å gå på kino.
Da han forlot skolen meldte han seg for sin favorittregissør, Don Siegel, som omgående ansatte ham som assistent. Etterhvert arbeidet han i Italia som assisterende regissør for Castle of the Living Dead med Christopher Lee og regisserte La Sorella di Satana (1965). Filmen ble produsert svært rimelig, men tross dette blir den husket for Barbara Steele, som bare fikk fire dager til innstudere rollen. I 1966, filmet Reeves The Sorcerers i London med Boris Karloff, en swinging London-film med overnaturlige overtoner.
Stortingsvalget 2017 i Nordland
Valgte Stortingsrepresentanter 2017-2021
Arbeiderpartiet mistet to distriktsmandater til Senterpartiet. Fylkets utjevningsmandat gikk da fra Senterpartiet til Sosialistisk Venstreparti. Følgende representanter ble valgt:
Michael Reeves
Witchfinder General
Witchfinder General forteller historien om Matthew Hopkins, en advokat som ble heksejeger og ble myrdet på sin vei gjennom landet. Til hovedrollen ønsket Reeves seg Donald Pleasence, men på grunn av press fra finansieringskilden American International Pictures, falt valget på Vincent Price.
Død
Michael Reeves døde 25 år gammel i London få måneder etter premieren på Witchfinder General. Etter at han var ferdig med opptak av filmen, arbeidet han på et nytt filmprosjekt kalt The Oblong Box. Men han hadde problemer med å få prosjektet i gang og led av depresjon og insomnia, noe han tok tabletter og fikk omfattende legebehandling for. Den 1. februar 1969 ble Reeves funnet død på sitt soverom av sin hushjelp i Cadogan Place, Knightsbridge. Årsaken til hans død var en overdose av barbiturater.
Filmografi
Reeves var regissør eller assisterende regissør for ni filmer. <sup class="noprint Inline-Template " style="white-space:nowrap;">[<span title="The material near this tag may rely on an unreliable source. (January 2010)">unreliable source?  <sup class="noprint Inline-Template " style="white-space:nowrap;">]
Ufullførte prosjekter
Reeves var oppsatt til å regissere The Buttercup Chain og De Sade. Begge disse filmer ble fullført av andre etter hans død.
Clojure
Clojure er en dialekt av det funksjonelle programmeringsspråket Lisp som er skapt av Rick Hickey. Clojure kjører på Java virtuelle maskin, Common Language Runtime og JavaScript. Liksom andre dialekter av Lisp, behandler Clojure kode som data og har et makro-system.
Clojure ble lansert i 2007. Siste versjon er 1.10.3 fra 4. mars 2021.
Bo Höglund
Bo Sven Gunnar Höglund (født 1948 i Huddinge) er en svensk skuespiller. Han er kjent i Norge som servitören i Martin Beck-filmeer.
José Joaquín Trejos Fernández
José Joaquín Trejos Fernández (født 18. april 1916, død 10. februar 2010) var president i Costa Rica mellom 1966 og 1970.
Trejos studerte ved Universitetet i Costa Rica der han avla grader i matematikk og økonomi. Under Mario Echandis administrasjon var han en del av Costa Ricas FN-delegasjon.
Uten noen form for politisk erfaring vant han presidentvalget i 1966 som kandidat for en politisk koalisjon kalt Unificación Nacional. Hans seier over Daniel Oduber var en veldig liten seier med mindre enn 4000 stemmer som gikk i hans favør. Hans parti fikk inn 26 kongressmedlemmer og opposisjonen vant 29 seter i parlamentet for Costa Rica.
Fornebu hovedgård
Historie
I middelalderen tilhørte Fornebo Hovedøya kloster, senere kom den under lagstolen i Oslo/Christiania. Opprinnelig omfattet eiendommen mesteparten av Fornebulandet med Storøya og Lilløya (Store og Lille Oksenøya), Langodden og Rolfsøya.
Gårdsdriften ble gradvis nedtrappet i forbindelse med utbyggingen av Oslo lufthavn, Fornebu. Hovedgården ble ekspropriert av Luftfartsverket i 1960.
Bygningene
Den store hovedbygningen er antatt oppført på slutten av 1700-tallet. Et påbygg fra 1915–17 er trolig oppført etter tegninger av Arnstein Arneberg. Bygningen er fredet. Hovedbygningen ble i 2002 solgt til Umoe-gruppen, som har sitt hovedkontor her. En annen herskapelig bygning benyttes av Telenor som representasjonsbolig.
Belgisk mesterskap i friidrett 1890
Belgisk mesterskap i friidrett 1890 ble arrangert på sykkelbanen Abdij Ter Kameren i Brussel. Dette var det andre belgiske mesterskapet i friidrett som ble arrangert, og kun to øvelser stod på programmet. Mesterskapet var kun for menn.
Tori Wrånes
Tori Wrånes (født 19. mars 1978) er en norsk samtidskunstner og vokalist. Wrånes arbeider hovedsakelig med performance, hvor hun skaper nye drømmeaktige konstellasjoner ved bruk av egen stemme, kostyme,rekvisitter, arkitektur og skulptur. Hun er født i Kristiansand, og vokste opp i Randesund.
Wrånes er utdannet billedkunstner fra Statens Kunstakademi Oslo i 2009.
Omloop Het Nieuwsblad 2017
Omloop Het Nieuwsblad 2017 var den 72. utgaven av sykkelrittet Omloop Het Nieuwsblad og ble arrangert 25. februar 2017. Det belgiske sykkelrittet, med start og målgang i Gent, var for første gang inkludert på WorldTour-kalenderen og ble det fjerde arrangementet på 2017-kalenderen.
Liropropus
Liropropus er en av i alt minst 88 slekter innenfor familien av spøkelseskreps, en type amfipoder som er maritime krepsdyr.
Regulering
Ordet regulering kan ha flere betydninger:
Liropropus
Larvene er planktoniske. Voksne individer er ofte små - de har to store antenner og to små antenner. Denne slekten tilhører muligens underfamilien Caprellinae (Leach, 1814), selv om en slik gruppering er omstridt og lite sikker. Det er flere måter å fremstille fylogenien over denne gruppen, som kan defineres inn i enten en overfamilie eller familie.
Taksonomi
Gruppens systematikk er beskrevet på ny i 2003. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Roald Berg
Roald Berg er navnet til flere personer:
Penny Oleksiak
Penny Oleksiak (født 13. juni 2000) er en canadisk konkurransesvømmer som har spesialsert seg på frisvømming og butterfly. Hun vant fire olympiske medaljer for Canada under sommer-OL 2016 i Rio de Janeiro, Brasil.
I 2021 representerte hun Canada under Sommer-OL 2020 i Tokyo og tok sølvmedalje på stafettlaget på 4 × 100 m fri. Penny Oleksiak tok også en 4. plass på stafettlaget på 4 × 200 m fri under Sommer-OL 2020 i Tokyo,
Fumito Ueda
Fumito Ueda (上田 文人) er en japansk videospilldesigner. Ueda var sjefsdesigner for PlayStation 2-spillene Ico og Shadow of the Colossus, sammen med Team Ico. I 2010 forlot han Sony og grunnla et eget selskap, genDesign, som var med på å fullføre The Last Guardian.
Baltiske skjold
Det baltiske skjold er et kraton (grunnfjellsskjold) som dekker hele den nordlige og østlige delen av Norden – mindre deler av Finnmark, nesten hele Sverige og Finland, Kolahalvøya og Karelen. Baltiske skjold, eller kontinentplaten Baltika, er den nordvestre av i alt tre grunnfjellsskjold som utgjør det østeuropeiske kraton. De to andre er det sarmatiske skjold (Sarmatia) og Volga-Ural-skjoldet (Volgo-Uralia), som i proterozoikum støtte varig sammen med Baltika for om lag 1,8 milliarder år siden, i det første superkontinentet (Columbia). Ofte brukes ordet Baltika (Baltica) om hele det østeuropeiske kraton, det vil si de baltiske, sarmatiske og volgo-uralske skjoldene som har hengt sammen i 1800 millioner år og overjordisk strekker seg over hele Skandinavia, og underjordisk under nyere sedimentære dekker omfatter hele Baltikum, Hviterussland, Ukraina, og Russland øst til Ural.
Det er intrusivprovinser i grunnfjellsskjoldet i midtre Sverige, sørvestre Finland, vestre Latvia og nordlige Ukraina (Sarmatia). Baltiske skjold i Norden og sarmatiske skjold i Ukraina er de eneste som stikker opp og dekker overflaten, ellers er det østeuropeiske kratonet en såkalt plattform som ligger under bakken og er dekket av drøyt en milliard år gamle proterozoiske sedimenter.
Oppbygging
Kollisjonssonene mellom de baltiske, sarmatiske og volgo-uralske grunnfjellsskjoldene er rundt 2,0 – 1,8 milliarder år gamle og vitner om at tre relativt store kontinentplater koblet seg sammen. Men det baltiske skjold (eksklusive Sarmatia og Volgo-Uralia) inneholder i seg selv seks separate og selvstendig oppståtte grunnfjellsstrukturer, som svært tidlig kan ha flytt rundt hver for seg. De tre nordligste platene fra arkeikum er de eldste, og regnet fra nord og i fallende alder omfatter det Baltiske skjold:
Bare Kola-, Kvithavs- og karelske massiv er fra arkeikum, mens den fennoskandiske grunnfjellsprovinsen og de to terranene i sør er fra proterozoikum. Umiddelbart vest for den fennoskandiske platen oppstod det en meget stor intrusivprovins omkring 1800-1600 millioner år siden, som dekker hele det midtre Sør-Sverige. Vest for denne provinsen følger den 1700-900 millioner år gamle sveko-norvegiske grunnfjellsprovins, som er en omformet del av det gamle baltiske kratonet fra sen proterozoikum. Hovedregelen er at fjellplatene er eldst i nordøst, og yngst i sørvest. Under hele danningen av Baltika-kontinentet lå dette hektet sammen med Grønland og videre Laurasia, og stadige sammenstøt med disse to samt kontinentet Amazonia i sørvest, førte til at det oppstod stadig nye kollisjonsfjellkjeder i vest som «la seg på hverandre» og bygde på kontinentet i vest fortløpende. Sørlandet og Vestlandet er således de yngste delene av det Baltiske skjold, om lag en milliard år gamle.
Geologisk utvikling
Det baltiske skjold er restene av kontinentet Baltika, en kontinental litosfæreplate som rev seg løs fra superkontinentet Rodinia i slutten av prekambriumtiden og kambriumtiden. I devon støtte den sammen med Laurentia (Nord-Amerika) og dannet et middelsstorte superkontinent – Old Red-kontinentet (Euramerika). Dette sammenstøtet skapte også den kaledonske fjellkjede i vestre Skandinavia – denne geologiske formasjonen avgrenser det nordiske grunnfjell mot vest, og oppstod gjennom kambrium, ordovicium, silur og devon for en knapp halv milliard år siden.
VM i badminton 2009
VM i badminton 2009 (verdensmesterskapet i badminton) ble arrangert i Hyderabad i India i 2009.
Baltiske skjold
Geologisk utvikling
Selve litosfæreplaten besto i jordens oldtid av Skandinavia, Finland og Øst-Europa vest for Uralfjellene og utgjør i dag det nevnte grunnfjellsområdet. De eldste bergartene i Norge finnes i Øst-Finnmarks grunnfjellsområde og er mer enn 2 800 millioner år gamle, mens Kolahalvøya og Finland har langt eldre grunnfjell.
Lenger mot sør og øst – i vestre Russland og i Baltikum - dekkes Baltica av yngre bergarter og sedimenter, og her er altså grunnfjellet ikke et synlig skjold, men en tildekket plattform som strekker seg østover mot Ural.
Første gang Sarmatia og Baltica kolliderte, var for 2 – 1,7 milliarder år siden, hvilket kan ha forårsaket utbruddet som skapte Korosten-plutonet. Langs den sentralhviterussiske sutursone oppstod Orsja-Volhynia-grabenen mellom det arkeiske Sarmatia i sør og det paleoproterozoiske Fennoskandia i nord, for 1,3 – 1 milliard år siden. Grabenen ble en aulacogen som etterhvert sprakk til en riftdal og muliggjorde et vulkansk utbrudd av mafisk lavasmelte som etterlot et 140 000 km² stort basalt-område i nordvestre Ukraina (Volhynia, østre Polen og sørvestre Hviterussland (Orsja) – fordelt jevnt på sarmatiske og baltiske skjold. Elvene Styr og Pripjat renner gjennom området som kalles De volhynske trappene.
Clarksdale
Clarksdale er fylkeshovedstaden i Coahoma County i Mississippi i USA. Byen er oppkalt etter dens grunnlegger John Clark. Clarksdale har rundt 20 000 innbyggere.
The Casbah Coffee Club
Lokalet ble ferdig til åpningen den 29. august 1959, og The Quarrymen, nå bestående av Lennon, McCartney og Harrison med Ken Brown som fjerde gitarist. Lennon kjøpte for anledningen en ny gitar etter å ha hatt en rekke dårlige instrumenter, og endte opp med en Hofner Club 40, lik Harrisons gitar. Browns forsterker hjalp også på lyden. Brown ble med i gruppen i en stund, men da han ble syk og Mona Best bestemte seg for å gi ham sin vanlige lønn, 15 shilling, i stedet for å fordele på de tre andre som spilte, ble Brown sparket fra gruppa.
Klubben varte til 1962, men i 2006 ble kjelleren vernet og fikk en minneplakett.
Mond über dem Fjord
Den vesttyske fjernsynsutgaven ble vist på Sender Freies Berlin den 2. april 1959.
Poplin
Poplin er et hardt, tett og lett tekstil vevd i toskaftsbinding med fintrådet varp og grovere veft. Det blir framstilt av bomull som ofte er mercerisert, eller av bomullsblandinger, for eksempel med polyester.
Ordet stammer fra eldre fransk papeline, og henviser til den sørfranske byen Avignon der pavene hadde sin residens i eksil 1309–1377, og der stoffet først ble framstilt.
Australias delstater og territorier
Australia er en føderasjon av seks delstater, i tillegg til ti føderale territorier. Det australske fastland (inkludert Tasmania) omfatter alle seks delstatene og tre av de føderale territoriene. De tre fastlandsterritoriene klassifiseres som «interne» territorier, mens de øvrige syv kalles «eksterne» territorier. Alle delstatene er selvstyrte, og de to største interne territoriene har også en stor grad av selvstyre, og er også representert i Australias parlament. De øvrige territoriene blir administrert av den føderale regjeringen. Tre av de eksterne territoriene er befolket, mens de øvrige er folketomme, bortsett fra midlertidig opphold av vitenskapsfolk.
Liste over delstater og territorier
Under følger en liste over Australias delstater og territorier. Områdene som finnes på kartet er markert med tilsvarende siffer. I parentes angis forkortelse og hovedstad.
Delstater
1. (WA) (Perth)
3. (QLD) (Brisbane)
4. (SA) (Adelaide)
5. (NSW) (Sydney)
8. Victoria (VIC) (Melbourne)
9. (TAS) (Hobart)
Fastlandsterritorier
2. Northern Territory (NT) (Darwin)
6. Australian Capital Territory (ACT) (Canberra)
7. Jervis Bay Territory